cyanic-selkie/wikianc huggingface dataset:
டாடா நானோ
பேரளவு வாகனமயமாக்கல்
மும்பை போன்ற நெருக்கடி மிகுந்த மாநகரங்களில் ரத்தன் டாடா எத்தகைய வாகனத்தையும் வைத்திருக்காத தனிநபர்களுக்கு மட்டுமே நானோவை வழங்கும் திட்டத்தை உருவாக்கியிருக்கிறார். நானோ மேற்கொண்டு அதிகச்சுமைக்கொண்ட மற்றும் தேய்ந்த்துப்போன இரு- விசை மாசு ஏற்படுத்தும் இரு மற்றும் மூன்றுச் சக்கர வாகனங்களின் இடத்தை இட்டு நிரப்பும். புது டில்லியிலுள்ள Centre for Science and Environment யின் இணை இயக்குநர் அனுமிதா ராய்சொளத்திரியின் கூற்றுப்படி தற்போதைய கொள்கை மற்றும் கட்டுப்பாட்டு வரைச்சட்டங்களின்படி "விலைக்குறைந்த கார்கள் அழிவுண்டாக்குபவை."
பயன்படுத்தப்பட்ட கார்களின் சந்தை விளைவுகள்
நானோ பயன்படுத்தப்பட்ட கார்களின் சந்தையை கடுமையாகப் பாதிக்கும், ஏனெனில் பல இந்தியர்கள் நானோவின் வெளியீட்டிற்காக காத்திருந்து, நானோவின் நெருங்கிய போட்டியாளரான மாருதி 800 ( மீண்டும் அடையாளம் கண்ட சுசூகி ஆல்டோ) ன் பயன்படுத்தப்பட்ட கார்களை வாங்கத் தயங்குகின்றனர். நானோவின் வெளியீட்டிற்குப் பிறகு பயன்படுத்தப்பட்ட கார்களினுடையதும்,மாருதி 800 கார்களினுடையதும் முறையே 30% மற்றும் 20% விற்பனை குறைந்துவிட்டது. ஒரு வாகன இதழியலாளர் தொகுத்துக் கூறுகிறார்: " மக்கள் தங்களைத் தானேயும்-எங்களையும் கேட்கிறார்கள்-ஏன் அவர்கள் 250,000 ரூபாய்களை மாருதி ஆல்டோவிற்கு கொடுக்க வேண்டும், எப்போது அவர்கள் காத்திருந்து புதிய நானோவை குறைந்த விலைக்கு அதுவும் உண்மையில் அளவில் பெரியதானதை ஒரு சில மாதங்களில் பெற முடியும்போது."
போட்டியாளர்கள்
போட்டிக் கார் தயாரிப்பாளர்களான பஜாஜ் ஆட்டோ.பியட்,ஜெனரல் மோட்டார்,ஃபோர்ட் மோட்டார்,ஹுயூண்டாய் மற்றும் டயோட்டா ஆகிய அனைவரும் வளரும் சந்தைகளில் நடுத்தரு நுகர்வோருக்கு வாங்கக கூடிய விலையில் சிறிய காரினைத் தயாரிக்க ஆர்வம் தெரிவித்துள்ளனர். மககள் அடிக்கடி மாறுபடுகிற எரிபொருள் விலைப் பற்றி கவனம் கொண்டிருப்பதால் சிறிய கார்களின் தேவை பெரிய அளவிலுள்ளது.
ஹோண்டா மற்றும் டயோட்டா ஆகிய நிறுவனங்கள் தூய்மையான பெட்ரோல்-மின்சார கலப்பு கார்களின் தயாரிப்பில் முன்னணியிலுள்ளனர், மேலும் சில சூழலியலாளர்கள் இது போன்ற தொழில்நுட்பங்களின் விலையைக் குறைப்பதில் முயற்சிகள் கவனம் கொள்ள வேண்டுமென வாதிடுகின்றனர். அதிக செலவில்லாத மற்றும் சூழல் நட்புக் கொண்ட மின்சார கார்களான தாரா டைனி, ஒரேவா சூப்பர் ( இரண்டும் டாடா நானோவைவிட விலை குறைவானவை எனக் கூறப்படுகிறது)மற்றும் REVA குறிப்பிடத்தக்க ஆபத்தை நானோவிற்கு தரக் கூடியவை. டாடா நானோவை எதிர்கொள்ள மாருதி சுசூகி குறைந்த விலைக் கொண்ட ஆல்டோவை அறிமுகப்படுத்தப் போவதாக வதந்திகளும் உள்ளன.
புற இணைப்புகள்
பகுப்பு:டாட்டா மோட்டார்சு பகுப்பு:மேற்கோள் வழுவுள்ள பக்கங்கள்-கூகுள் தமிழாக்கம் பகுப்பு:கூகுள் தமிழாக்கம்-மகிழுந்துகள்
பார்த்திபன் கனவு (1960 திரைப்படம்)
பார்த்திபன் கனவு (Parthiban Kanavu) 1960 ஆம் ஆண்டு வெளிவந்த தமிழ்த் திரைப்படமாகும். யோகநாத் இயக்கத்தில் வெளிவந்த இத்திரைப்படத்தில் ஜெமினி கணேசன், வைஜயந்திமாலா, எஸ். வி. ரங்கராவ் மற்றும் பலரும் நடித்திருந்தனர். பிரபல எழுத்தாளர் கல்கி எழுதிய பார்த்திபன் கனவு எனும் புதினத்தை அடிப்படையாக வைத்து இந்தத் திரைப்படம் இயக்கப்பட்டது.
வெளி இணைப்புகள்
பகுப்பு:1960 தமிழ்த் திரைப்படங்கள்‎ பகுப்பு:ஜெமினி கணேசன் நடித்துள்ள திரைப்படங்கள் பகுப்பு:சரோஜாதேவி நடித்த திரைப்படங்கள் பகுப்பு:தமிழ்ப் புதினங்களை அடிப்படையாக கொண்ட திரைப்படங்கள்
ஹவுரா அசிம்கஞ்ச் சந்திப்பு கவி குரு விரைவுவண்டி
13027/13028 ஹவுரா-அசிம்கஞ்ச் சந்திப்பு கவி குரு விரைவுவண்டி என்பது இந்திய இரயில்வேயின் கிழக்கு இரயில்வே மண்டலத்திற்குட்பட்ட கவி குரு விரைவுவண்டி தொடரின் ஒரு தொடருந்தாகும். இது இந்தியாவில் ஹவுரா சந்திப்பிலிருந்து அசிம்கஞ்ச் இடையே இயங்குகிறது.
இது ஹவுரா சந்திப்பிலிருந்து அசிம்கஞ்ச் சந்திப்பு வரை தொடருந்து எண் 13027 ஆகவும், எதிர்த் திசையில் தொடருந்து எண் 13028 ஆகவும் மேற்கு வங்காள மாநிலத்திற்குச் சேவை செய்கிறது.
இரயில் பெட்டிகள்
13027/13028 ஹவுரா-அசிம்கஞ்ச் சந்திப்பு கவி குரு விரைவு வண்டியில் 3 இரண்டாம் வகுப்பு இருக்கைப் பெட்டி, 7 தூங்கும் வசதிகொண்ட பெட்டிகள், 7 பொது முன்பதிவு செய்யப்படாத பெட்டிகள் & 2 (இருக்கையுடன் கூடிய சரக்குப் பெட்டி) பெட்டிகள் உள்ளன. இது ஒரு உணவு தயாரிக்கும் பெட்டியுடன் பயணிக்கிறது.
இந்தியாவில் உள்ள பெரும்பாலான ரயில் சேவைகளின் வழக்கம் போல், தேவைக்கேற்ப இந்திய ரயில்வேவின் விருப்பப்படி ரயில் பெட்டி அமைப்பு திருத்தப்படலாம்.
சேவை
இந்த தொடருந்தின் சராசரி வேகம் 55 km/hக்கும் குறைவாகவே உள்ளது. இந்தியத் தொடருந்து விதிகளின்படி, இதன் கட்டணத்தில் அதிவிரைவு கூடுதல் கட்டணம் வசூலிக்கப்படவில்லை.
வழித்தடம்
13027/13028 ஹவுரா-அசிம்கஞ்ச் சந்திப்பு கவி குரு விரைவுவண்டி ஹவுராவிலிருந்து பாந்தேல் சந்திப்பு-வர்த்தமான சந்திப்பு, போல்பூர் சாந்திநிகேதன், சைனிதியா சந்திப்பு, ராம்புர்காத் சந்திப்பு, நல்ஹத்தி சந்திப்பு, மோர்கிராம், சாகர்டிகிலிருந்து அசிம்கஞ்ச் சந்திப்பு வரை செல்கிறது.
இழுவை
இந்த தொடருந்து வழித்தடத்தின் பகுதி மின் மயமாக்கப்பட்டதால், ஹவுராவை அடிப்படையாகக் கொண்ட டபுள்யூ ஏ பி-7 / டபுள்யூ ஏ பி-5 / டபுள்யூ ஏ பி-4 இயந்திரம் இதன் முழுப் பயணத்திற்கும் இழுத்துச் செல்கிறது.
சர்ச்சை
இந்தியத் தலைமைக் கணக்குத் தணிக்கையாளர், ஆய்வு செய்யப்பட்ட ரயில்களில் இந்த இரயிலும் ஒன்றாகும்..
வெளி இணைப்புகள்
பகுப்பு:இந்திய விரைவுவண்டிகள்
திருச்சிராப்பள்ளியில் உள்ள தொடருந்து நிலையங்களின் பட்டியல்
திருச்சிராப்பள்ளியில் உள்ள தொடருந்து நிலையங்கள் (List of railway stations in Tiruchirappalli) என்பது இந்திய மாநிலமான தமிழ்நாட்டின் நான்காவது பெரிய நகரான திருச்சிராப்பள்ளியில் உள்ள தொடருந்து நிலையங்களின் பட்டியல் ஆகும். திருச்சிராப்பள்ளி சென்னைக்கு தெற்கே 322 கிலோமீட்டர் தொலைவில் அமைந்துள்ளது. இது மாநிலத்தின் புவியியல் மையத்தில் கிட்டத்தட்ட அமைந்துள்ளது. இந்த நகரத்தில் திருச்சிராப்பள்ளி தொடருந்து கோட்டம் அமைந்துள்ளது. மேலும் இப்பகுதிக்குப் பல தொடருந்து நிலையங்கள் மூலம் போக்குவரத்துச் சேவையாற்றப்படுகிறது. இதில் முக்கியமான ஒன்று திருச்சிராப்பள்ளி சந்திப்பு தொடருந்து நிலையம் ஆகும். இது தஞ்சாவூர், புதுக்கோட்டை, திண்டுக்கல், கரூர் மற்றும் விருத்தாசலம் நோக்கி 5 வெவ்வேறு கிளைகளால் இணைக்கப்பட்டுள்ளது. திருச்சிராப்பள்ளி இந்தியாவின் மிக முக்கியமான நகரங்கள் மற்றும் நகரங்களுடன் தொடருந்து இணைப்பைக் கொண்டுள்ளது.
மிக்கி ஆத்தர்
மிக்கி ஆத்தர்|thumb|right மிக்கி ஆத்தர் (Mickey Arthur, பிறப்பு: மே 17 1968), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 110 முதல்தர துடுப்பாட்டப் போட்டிகளிலும், 150 ஏ-தர துடுப்பாட்டப் போட்டிகளிலும், 45 இருபது20 போட்டிகளிலும் கலந்து கொண்டுள்ளார். 2003/04 - 2008 ஆண்டுகளில், முதல்தர துடுப்பாட்டப் போட்டிகளிலும் பங்குகொண்டார்.
வெளி இணைப்பு
மிக்கி ஆத்தர் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 7 2011.
பகுப்பு:தென்னாபிரிக்கத் துடுப்பாட்டக்காரர்கள் பகுப்பு:1968 பிறப்புகள் பகுப்பு:வாழும் நபர்கள்
மாறி
மாறி (Variable) கணித்தலின்போது மாறக்கூடிய ஒரு பெறுமானத்தைப் பிரதிநிதித்துவம் செய்யும் ஒரு குறியீடாகும். அடிப்படை இயற்கணிதத்தில் மாறி ஓர் ஆங்கில எழுத்தால் குறிக்கப்படும். மாறி, தெரியாத ஒரு பெறுமானத்தை குறிக்கவும் பயன்படுகின்றது. கணிதச் சமன்பாடுகளில் x என்ற மாறி பொதுவாக நேரிடையாக வரையறை செய்யப்படாத ஒரு பெறுமானத்தை குறிக்கும். மாறி நிலையானது அல்ல. மாறும்தன்மை கொண்டது. எடுத்துக்காட்டாக ஒருவரது வயதைக் காட்டலாம்; இந்த ஆண்டு 22 எனில், அடுத்த ஆண்டு 23. இங்கு வயது என்பது மாறி. 22, 23 என்பது அதன் மதிப்பு.
மாறிகளைக் கொண்டு இயற்கணிதக் கணக்கீடுகள் எளிதாகச் செய்யப்படுகின்றன. இதற்கு எடுத்துக்காட்டாக, இருபடிச் சமன்பாட்டைத் தீர்க்கப் பயன்படுத்தப்படும் இருபடி வாய்பாட்டினைக் கூறலாம். இருபடிச் சமன்பாட்டின் உறுப்புகளின் கெழுக்களை அவ்வாய்பாட்டில் பிரதியிட்டு எளிதாக அச்சமன்பாட்டின் தீர்வுகளைக் காணமுடிகிறது.
மாறி என்ற கருத்து நுண்கணிதத்திலும் அடிப்படையான ஒன்றாக உள்ளது. குறிப்பாக ஒரு சார்பு
y = f(x)
,
y
x
என இருவிதமான மாறிகளைக் கொண்டது; இதில்
ஆனது சார்பின் மதிப்பையும்,
ஆனது சார்பின்மாறி அல்லது தருமதிப்பையும் குறிக்கின்றன சார்பின்மாறியின் மதிப்பு மாறமாற அச்சார்புமதிப்பும் அதற்கேற்றவாறு மாறுவதால் இவற்றை "மாறி" எனக் குறிப்பது பொருந்துகிறது.
இதேபோல உயர்கணிதத்திலும் மாறி என்பது ஒரு கணிதப் பொருளைக் குறிக்கிறது. அப்பொருள் எண், திசையன் அணி, சார்பு போன்றவையாக இருக்கலாம். இங்கு மாறி என்றால் மாறும்தன்மை உடையது என்ற கருத்து பொருந்தாது.
மாறிகளில் சார் மாறி, சாரா மாறி என இருவகையுண்டு: y என்ற மாறி, சூரிய வெப்பப் பெறுமானத்தைக் குறித்து நின்றால், ஒரு நாளின் வெவ்வேறு நேரங்களில் வெப்பப் பெறுமானம் மாறும் பொழுது, அதற்கேற்ப yயின் பெறுமானமும் மாறும். இங்கே y என்ற மாறி வெப்பப் பெறுமானத்தை அல்லது மதிப்பீட்டைப் பிரதிநிதித்துவம் செய்கின்றது. மாறும் நேரத்தை x என்ற இன்னுமொரு மாறி கொண்டு குறிக்கலாம்.
x அல்லது நேரம் இயல்பாக மாறுகின்றது. அது எந்த ஒரு காரணிகளிலும் தங்கி அல்லது சார்ந்து இருக்கவில்லை. இத்தகைய மாறியை சாரா மாறி என்பர். ஆனால், y அல்லது சூரிய வெப்பம் நேரத்தைச் சார்ந்து இருக்கின்றது. சாதாரண ஒரு நாளில் அதிகாலையில் இள வெப்பமாகவும், நடு பகலில் உச்ச வெப்பமாகவும், மாலை வேளையில் வெப்ப நிலை தணிந்தும் இருக்கும். ஆகையால், பொதுவாக வெப்பம் நேரத்தைச் சார்ந்து மாறுகின்றது எனலாம். ஆகையால் yயை சார் மாறி என்பர். மாறிகள் மேற்கூறியவாறு சாரா மாறி என்றும், சார் மாறி என்றும் இரு வகைப்படும். symbol
சொற்பிறப்பியல்
மாறி என்பதன் ஆங்கில இணைச் சொல் "Variable" என்பதன் வேர்ச்சொல், இலத்தீன் மொழிச் சொல்லான variābilis ஆகும். இதன் முதற்பகுதி "vari(us)"' என்பதன் பொருள் "various" (வெவ்வேறு); பிற்பகுதி "-ābilis"' என்பதன் பொருள் "-able" (கூடிய) அதாவது, "மாறக்கூடியது" ஆகும்.
மாறிகளின் வகைகள்
ஒரே கணித வாய்பாட்டில் பல மாறிகள் காணப்படலாம். அவை ஒவ்வொன்றும் வெவ்வேறு வகையானவையாக இருக்கலாம்.
எடுத்துக்காட்டு:
a, b, c, d
என்பவை எண்களாகக் கொள்ளப்படுகின்றன; அவை அளவுருக்கள் அல்லது கெழுக்கள் என அழைக்கப்படுகின்றன. ஐந்தாவதான,
x
ஒரு அறியாமாறியாகக் கொள்ளப்படுகிறது.
சார்புகளில் மாறி என்பது சார்பின்மாறியைக் குறிக்கிறது. "
என்பது
f: x ↦ f(x)
" என்ற சார்பின் மாறியாகும்; அல்லது "
f
" என்ற மாறியிலமைந்த சார்பாகும்.
மாறிகளின் வேறுபெயர்கள்:
சார் மாறியும் சாரா மாறியும்
y
x
மதிப்புகளைப் பொறுத்தமைவதைக் காணலாம். கணிதத்தில் ஒரு சார்பின் மதிப்பு
ஆனது அச்சார்பின்மாறியான
இன் மதிப்புகளைப் பொறுத்தது.
இன் மதிப்புகள் அமைவதால்
என்பது சாரா மறி;
என்ற குறியீடுகளில் குறிப்பதே வழமையாகவுள்ளது. ஒரு வாய்பாட்டில் ஒரு அல்லது பல மாறிகளின் உள்ளுறைச் சார்பாக அமையும் மாறியானது, சார் மாறி ஆகும். வேறொரு மாறியின் மதிப்புகளைச் சார்ந்திருக்காத மாறி சாரா மாறி ஆகும்.
சார் மற்றும் சாரா மாறி என்னும் பண்பு அந்தந்த இடத்தைப் பொறுத்தது. எடுத்துக்காட்டாக,
f(x, y, z)
என்ற குறியீட்டில் x, y, z ஆகிய மூன்றுமே சாரா மாறிகளாக இருக்கலாம். மேலும் இக்குறியீடு x, y, z என்ற மூன்று மாறிகளில் அமைந்த சார்பைக் குறிக்கும். மாறாக,
z
இரண்டும்
என்ற ஒரெயொரு சாராமாறியில் அமைந்தது ஆகும்.
எடுத்துக்காட்டுகள்
இதில் x என்பது சார்பின்மாறியைக் குறிக்கும் மாறியாகும். இது எந்தவொரு மெய்யெண்ணாகவும் இருக்கலாம்.
இந்த முற்றொருமையில் i என்பது கூட்டுகையின்மாறி. இம்மாறியானது 1, 2, ..., n என்ற முழு எண்களை மதிப்புகளாகக் கொண்டுள்ளது. இம்முற்றொருமையில் n என்பது ஒரு அளவுரு (parameter) ஆகும் (மேலுள்ள வாய்பாட்டுக்குள் n மாறாது).
இருபடிக்கோவையின் பொதுவடிவம்:
கடன்சொல்
கடன்சொல் (loan word) என்பது, குறித்த ஒரு மொழியில், இன்னொரு மொழியில் இருந்து பெற்று மொழிபெயர்ப்புச் செய்யாது அப்படியே பயன்படுத்தப்படும் சொல்லைக் குறிக்கும். சொல்லைக் கொடுக்கும் மொழி கொடைமொழி எனவும், பெற்றுக்கொள்ளும் மொழி பெறுமொழி எனவும் அழைக்கப்படுகின்றன.
கடன்பெறுவதற்கான சூழல்கள்
வெவ்வேறு மொழிகளைப் பேசுவோர் ஒருவருடன் ஒருவர் தொடர்பு கொள்ளும்போது, ஒரு மொழிச் சொல் இன்னொரு மொழியில் கலப்பது இயல்பானது. அயலில் உள்ள வெவ்வேறு மொழியினர் கலந்து பழகுவதனாலும், பண்பாட்டுத் தொடர்புகளினாலும், குறுகியதூர, தொலைதூர வணிகங்களினாலும், இடப்பெயர்வுகள் மூலமும், படையெடுப்பு, அரசியல் ஆதிக்கம் என்பவற்றாலும் இவ்வாறான மொழிக்கலப்புகள் ஏற்படுவதற்கான வாய்ப்புக்கள் ஏற்படுகின்றன.
சொற்களைக் கடன்பெறுவதற்கான காரணங்கள்
முதன்மையாக இரண்டு நோக்கங்களுக்காகச் சொற்கள் கடன்வாங்கப்படுவதாக ஆய்வாளர்கள் கூறுகின்றனர்.
ஒரு மொழியைப் பேசுவோர் இன்னொரு மொழிபேசும் மக்களிடம் இருந்து ஏதாவது புதிய பொருளையோ, புதிய கருத்துருக்களையோ அறிந்துகொள்ளும்போது அவற்றைக் குறிப்பதற்குச் சொற்கள் தேவைப்படுகின்றன. சிலவேளைகளில், இப்பொருட்களையும், கருத்துருக்களையும் மட்டுமன்றி அவற்றுக்கான சொற்களையும் அவற்றை அறிமுகப்படுத்தியவர்களிடம் இருந்தே பெற்றுக்கொள்கின்றனர். இது தேவை நோக்கத்துக்காகச் சொற்களைக் கடன் பெறும் வகையாகும். மிகப் பழைய காலத்திலேயே இந்து, பௌத்த, சமண மதக் கருத்துக்கள் தமிழ் மக்களிடையே அறிமுகமான காலத்தில் அவற்றைத் தமிழில் வெளிப்படுத்துவதற்கான சொற்களும், சமசுக்கிருதம், பிராகிருதம் ஆகிய மொழிகளில் இருந்து பெற்றுக்கொள்ளப்பட்டன. இதுபோலவே அண்மைக்காலத்தில் மேனாட்டவர் அறிவியல், தொழில்நுட்பத் துறைகளில் முன்னிலை வகிப்பதன் காரணமாக, அவர்களின் கண்டுபிடிப்புக்களும், புத்தாக்கப் பொருட்களும் அவற்றுக்கான பிறமொழிப் பெயர்களுடனேயே கீழைநாடுகளைச் சென்றடைகின்றன. தமிழிலும், கார், பஸ், ரேடியோ, பல்ப் போன்ற சொற்கள் தமிழில் கலந்தன.
சோறு என்னும் நல்ல தமிழ்ச் சொல் இருக்க சாதம் என்னும் சமசுக்கிருதச் சொல்லைப் பயன்படுத்துவதும், நூல், பொத்தகம் போன்ற சொற்கள் இருக்க புக் என்று ஆங்கிலச் சொல் பயன்படுவதும் கௌரவ நோக்கத்துக்கான கடன்வாங்கல் ஆகும்.
உசாத்துணைகள்
பகுப்பு:மொழியியல் பகுப்பு:சொற்பிறப்பியல் பகுப்பு:மொழிகள்
எண்ணை ஊராட்சி
எண்ணை ஊராட்சி (Ennai Gram Panchayat), தமிழ்நாட்டின் புதுக்கோட்டை மாவட்டத்தில் உள்ள அன்னவாசல் வட்டாரத்தில் அமைந்துள்ளது. இந்த ஊராட்சி, விராலிமலை சட்டமன்றத் தொகுதிக்கும் கரூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 5617 ஆகும். இவர்களில் பெண்கள் 2827 பேரும் ஆண்கள் 2790 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
ம. வ. கானமயில்நாதன்
'''ம. வ. கானமயில்நாதன்''' (பிறப்பு: யூலை 25, 1942) ஈழத்தின் பத்திரிகை ஆசிரியரும், ஊடகவியலாளரும் ஆவார். இவர் யாழ்ப்பாணத்தில் இருந்து வெளிவரும் உதயன் நாளேட்டின் பிரதம ஆசிரியராக அப்பத்திரிகை ஆரம்பிக்கப்பட்ட நவம்பர் 28 1985 முதல் பணியாற்றி வருகிறார்,
வெளி இணைப்புகள்
உதயன் இணையத்தளம்
பகுப்பு:யாழ்ப்பாணத்து நபர்கள் பகுப்பு:1942 பிறப்புகள் பகுப்பு:இலங்கைப் பத்திரிகையாளர் பகுப்பு:இலங்கைத் தமிழ் ஊடகவியலாளர்கள்
டேவிட் கொரேஷ்
டேவிட் கொரேஷ் (David Koresh, இயற்பெயர்: வெர்னான் வேய்னெ ஹொவெல், 17 ஆகத்து 1959 – 19 ஏப்பிரல் 1993) ஐக்கிய அமெரிக்கா, டெக்சாஸ் மாநிலம்,வகோ நகர்புறத்தில் அமைந்த மவுண்ட் கார்மல் மையத்தில் செயல்பட்ட கிறித்தவ மதப் பிரிவுகளில் ஒன்றான தாவீது கிறித்தவ மதப்பிரிவின் தலைவர். தன்னைத்தானே இறைவனின் இறுதி தீர்க்கதரிசி (prophet) என்றும் இறைமகன் (Son of God) என்றும் அறிவித்துக் கொண்டவர். .
பிப்ரவரி 1993இல் டேவிட் கொரேஷின் குற்ற நடவடிக்கைகளையும், போலியான மத இயக்கத்தை கூர்ந்து நோக்கிக் கொண்டிருந்த ஐக்கிய அமெரிக்காவின் காவல் துறை (FBI), டெக்சாஸ் மாநிலத்தின், மெக்லென்னன் கவுண்டியின்,  வகோ (Waco)  நகர்புறத்தில் அமைந்த டேவிட் கொரேஷின் இயக்ககத்தின் தலைமையகக் கட்டிடத்தைச் சுற்றி வளைத்து, டேவிட் கொரேஷ் உட்பட அனைவரையும் சரண் அடையக் கட்டளையிட்டனர்.
காவல் துறையின் ஆணையை ஏற்க மறுத்த டேவிட் கொரேஷும் அவனது கூட்டாளிகளும், 51 நாட்கள் நடந்த கடுமையான போராட்டத்திற்குப் பின், தங்கள் இயக்க கட்டிடத்திற்கு தாங்களே தீ வைத்துக்கொண்டனர். இதனால் காவல் துறையினரின் பிடியில் சிக்காமல் 17 வயதிற்குட்பட்ட 23 குழந்தைகளும் உட்பட மொத்தம் 80 நபர்கள் தீயில் கருகி இறந்தனர். டேவிட் கொரேஷ் தன்னைத்தானே சுட்டுக் கொண்டு இறந்தார்.
டேவிட் கொரேஷ் மற்றும் அவனின் கூட்டாளிகளின் மரணம் குறித்து, ஐக்கிய அமெரிக்காவில் இன்றளவும் சர்ச்சைக்குரிய விசயமாகவே பேசப்படுகிறது.
வெளி இணைப்புகள்
பகுப்பு:1959 பிறப்புகள் பகுப்பு:1993 இறப்புகள் பகுப்பு:அமெரிக்க சமயத் தலைவர்கள் பகுப்பு:ஐக்கிய அமெரிக்க வரலாறு பகுப்பு:புதிய சமய இயக்கங்கள் பகுப்பு:கிறித்தவம் தொடர்பான குறுங்கட்டுரைகள்
பாட்டாளியின் வெற்றி
பாட்டாளியின் வெற்றி 1960 ஆம் ஆண்டு வெளிவந்த தமிழ்த் திரைப்படமாகும். ஏ. சுபராவ் இயக்கத்தில் வெளிவந்த இத்திரைப்படத்தில் ஏ. நாகேஸ்வரராவ், ரங்கராவ் மற்றும் பலரும் நடித்திருந்தனர்.
பகுப்பு:1960 தமிழ்த் திரைப்படங்கள்‎ பகுப்பு:டி. எஸ். பாலையா நடித்த திரைப்படங்கள் பகுப்பு:சாவித்திரி நடித்த திரைப்படங்கள் பகுப்பு:கே. சாரங்கபாணி நடித்த திரைப்படங்கள் பகுப்பு:கே. ஏ. தங்கவேலு நடித்த திரைப்படங்கள்
பென்னாகரம் (சட்டமன்றத் தொகுதி)
பென்னாகரம் தமிழ்நாடு, தருமபுரி மாவட்டத்தின் ஒரு சட்டமன்றத் தொகுதியாகும்.
தொகுதியில் அடங்கியுள்ள பகுதிகள்
செட்டிஅள்ளி, பாப்பிநாயக்கனஅள்ளி, பி.கொல்லஅள்ளி, புலிக்கரை, ஜாகீர்பர்கூர், செல்லியம்பட்டி, பூகானஅள்ளி, செக்கோடி, காளப்பனஅள்ளி, யேகாரஅள்ளி, சிட்டிகானஅள்ளி, குத்தலஅள்ளி, காட்டனஅள்ளி, கருக்கமாரண்அள்ளி, மோதுசூலஅள்ளி, நேரலமருதஅள்ளி, பத்தலஅள்ளி, போத்தலஅள்ளி, பூமாண்டஅள்ளி, மல்லிகுட்டை, மற்றும் தோமலஅள்ளி, கிராமங்கள்.
வாக்காளர் எண்ணிக்கை
, 2016 அன்று முதன்மை வாக்காளர் அலுவலர் அலுவலகம், தமிழ்நாடு வெளியிட்ட பட்டியலின்படி,
மேற்கோள்கள்
பகுப்பு:தருமபுரி மாவட்டம் பகுப்பு:தமிழ்நாடு சட்டமன்றத் தொகுதிகள்
தாமிர ஆக்சலேட்டு
தாமிர ஆக்சலேட்டு (Copper oxalate) CuC2O4 என்ற மூலக்கூற்று வாய்ப்பாட்டால் குறிக்கப்படும் கனிம வேதியியல் சேர்மமாகும். தாமிரமும் ஆக்சாலிக் அமிலமும் சேர்ந்து இந்த உப்பு உருவாகிறது. நடைமுறையில் தாமிர ஆக்சலேட்டு நீர், ஆல்ககால், ஈதர் மற்றும் அசிட்டிக் அமிலத்தில் கரையாது. ஆனால் அம்மோனியம் ஐதராக்சைடில் கரையும். தாமிர ஆக்சலேட்டு ஒரு நீரேற்றாக உருவாகிறது. அமில-நீல படிகங்களை இது உருவாக்குகிறது.
தயாரிப்பு
தாமிரம்(II) உப்புடன் சோடியம் ஆக்சலேட்டு கரைசலை சேர்த்து வீழ்படிவாக்கல் வினை மூலம் தாமிர ஆக்சலேட்டை தயாரிக்கலாம். அல்லது ஆக்சாலிக் அமிலத்துடன் தாமிர சல்பேட்டை சேர்த்து வினைபுரியச் செய்தும் தாமிர ஆக்சலேட்டை உருவாக்கலாம்.
மேற்கோள்கள்
பகுப்பு:ஆக்சலேட்டுகள் பகுப்பு:செப்பு சேர்மங்கள்
நன்னாகனார் (புலவர்)
நன்னாகனார் சங்ககாலப் புலவர்களில் ஒருவர். இவர் 5 பாடல்கள் பாடியுள்ளார். ஓய்மான் நல்லியக்கோடன், ஓய்மான் வில்லியாதன், கரும்பனூர் கிழான் ஆகியோர் அந்தப் பாடல்களில் சிறப்பித்துப் பாடப்பட்டுள்ளனர்.
ஓய்மான் நல்லியக் கோடன்
ஓய்மான் நாட்டுத் தலைநகர் இலங்கை. இதனை நன்மாவிலங்கை என்று சிறுபாணாற்றுப்படை நூல் குறிப்பிடுவது போல, இப்பாடல் பெருமாவிலங்கை என்று குறிப்பிடுகிறது.
பாரியின் பறம்பு மலையிலுள்ள பனிச்சுனை நீரை ஒருமுறை உண்டவர் என்றென்றும் அதனை நினைத்துக்கொண்டிருப்பது போல நல்லியக்கோடனிடம் பரிசில் பெற்ற நான் அவனை மறக்கமுடியாமல் எண்ணி எண்ணி மகிழ்ந்துகொண்டிருக்கிறேன் - என்கிறார் நன்னாகனார்.
பாரி பறம்பில் பனிச்சுனை
பாரி கடையெழு வள்ளல்களில் ஒருவன். அவனது நாடு பறம்பு மலை. அந்த மலையில் பனி போன்ற நீர் நிறைந்த சுனை ஒன்று இருந்ததாம். அந்தச் சுனைநீர் மிகவும் இனிமையானதாம்.
ஓரை விளையாட்டு
ஓரை விளையாடும் மகளிர் பாவை செய்யச் சேற்றைக் கிண்டுவர். அப்போது அவர்கள் ஆம்பல் கிழங்கையும், ஆமை முட்டையையும் பெற்று இன்புறுவர்.
கரும்பனூர் கிழான்
வேங்கட நாட்டு மன்னனாகக் கரும்பனூரில் இருந்துகொண்டு அரசாண்ட மன்னவன் கரும்பனூர் கிழான்.
இவனைப் புலவர் அறத்துறை அம்பி என்று போற்றுகிறார். மக்களின் வாழ்க்கை என்னும் பேராற்றில் கொடை வழங்கும் அறத்தின் படித்துறையாக விளங்கியவன் இந்த மன்னன். ஆற்றைக் கடக்க உதவும் அம்பி என்னும் தெப்பம் உறுவர்களையும் (பெரியவர்களையும்) சிறுவர்களையும் அக்கரைக்கும் இக்கரைக்கும் கொண்டுசெல்லும். அதுபோல இவன் வாழ்க்கையின் குறிக்கோளை அடைய உதவி வந்தான். ஊனும் ஊணும் (கறியும் சோறும்) தின்று சலிக்கும்போது பால்சோறு தருவானாம். பிரியும்போது பிறரிடம் சென்று கையேந்தாவண்ணம் கொடை நல்குவானாம்.
இந்தப் பாடலில் அடிகள் சிதைந்துள்ளன.
முயல் தாவும்போது இரும்பைப் பூ கொட்டுமாம். விழா இல்லாவிட்டாலும் உழவரின் மண்பானையில் சோறு மலர்ந்திருக்குமாம். புலவர் போதும் போதும் என்று தடுத்தாலும் கரும்பனூர் கிழான் கொடை வழங்குவதை நிறுத்தமாட்டானாம். இவனது கொடைப்புகழைக் கண்டு உணவை நல்கும் மண்ணே நாணிற்றாம். இவன் விருந்தினர்க்கு ஊற்றும் நெய்யைக் கண்டு நீரே நாணம் கொண்டதாம். மழை வழங்கும் வெள்ளி எங்கு போனால் என்ன? கரும்பனூர் கிழானின் கொடை தடையின்றி வழங்கப்படுமாம்.
அருஞ்சொல்
இவர் பல அரிய அருஞ்சொற்களைப் பயன்படுத்தியுள்ளார்.
பழந்தமிழ்
விழா இல்லாவிட்டாலும் உழவர் மண்டையில்(உழவர் உண்கலத்தில்) 'பூங்கள் வைகுந்து' என்னும்போது 'உம்' என்னும் இடைச்சொல் 'உந்து' வினைமுற்று இடைச்சொல்லாக வழங்கப்பட்டுவந்த பழந்தமிழைக் காணமுடிகிறது.
சொல் விளக்கம்
நறவு - கனற்றக் கொண்டது. கன்றறல் = மண்ணில் புதைத்துச் சூடேற்றுதல்.
பகுப்பு:சங்கப் புலவர்கள்
பட்டைவால் மூக்கன்
பட்டைவால் மூக்கன் (Bar-tailed godwit) என்பது உள்ளான் குடும்பத்தைச் சார்ந்த ஒரு பறவை ஆகும். உலகில் உள்ள பறவைகளிலேயே நீண்ட தூரத்திற்கு எங்கும் ஓய்வெடுக்காமல் பறக்கும் தன்மைகொண்டதாக இப்பறவை உள்ளது. இப்பறவை ஆர்க்டிக் பகுதியில் முட்டையிட்டு இனவிருத்தி செய்கிறது. குளிர்காலத்தில் வலசை போகும் இவை ஆஸ்திரேலியா நியூசிலாந்து போன்ற நாடுகளின் கடற்கரை ஓரத்திலும் காணமுடிகிறது.
இப்பறவை ஈரமான தரை விரிப்பிலும் தாவரங்களுக்கு அருகிலும் முட்டையிடுகிறது. தாவரங்களில் காணப்படும் சிறு பூச்சிகள், நீர்த்தாவரங்கள், ஒட்டு மீன்கள் போன்றவற்றை உட்கொள்கிறது.
மேற்கோள்கள்
பகுப்பு:உருசியப் பறவைகள் பகுப்பு:ஆத்திரேலியப் பறவைகள் பகுப்பு:கரைப்பறவைகள் பகுப்பு:ஆப்பிரிக்கப் பறவைகள்
அட்லாண்டிசு விண்ணோடம்
thumbnail|[[செப்டம்பர் 9, 2006: அட்லாண்டிஸ் STS-115 விண்கலத்தைக் கொண்டு சென்றது]] அட்லாண்டிசு விண்ணோடம் (Space Shuttle Atlantis, அட்லாண்டிஸ் விண்ணோடம்), என்பது நாசாவின் ஓய்வு பெற்ற மூன்று மீள்விண்கலங்களில் (Space Shuttle) ஒன்றாகும். (மற்றைய இரண்டும் டிஸ்கவரி, எண்டெவர் ஆகியவை ஆகும்.)
அட்லாண்டிசின் பயணங்கள்
அட்லாண்டிஸ் இதுவரையில் மேற்கொண்ட 28 பயணங்களில்306 நாட்களை விண்ணில் கழித்திருக்கிறது. 4,848 சுற்றுக்களை (orbits) மேற்கொண்டு மொத்தம் 125935769 mi தூரம் பயணித்தது (செப்டம்பர் 2006 தரவுகள் படி).
வெளி இணைப்புகள்
பகுப்பு:விண்ணோடத் திட்டம்
அப்தாப் குல்
அப்தாப் குல் (Aftab Gul Khan, பிறப்பு: மார்ச்சு 31 1946), ஒரு பாக்கித்தானியத் துடுப்பாட்டக்காரர். இவர் ஆறு தேர்வுத் துடுப்பாட்டப் போட்டிகளிலும், 101 முதல்தர துடுப்பாட்டப் போட்டிகளிலும் கலந்து கொண்டுள்ளார். 1969 இலிருந்து 1971 வரை பாக்கித்தான் அணிக்காக தேர்வுத் துடுப்பாட்டப் போட்டியிலும் விளையாடியுள்ளார்.
பகுப்பு:பாக்கித்தானியத் துடுப்பாட்டக்காரர்கள் பகுப்பு:1946 பிறப்புகள் பகுப்பு:வாழும் நபர்கள் பகுப்பு:பாக்கித்தானியத் தேர்வுத் துடுப்பாட்டக்காரர்கள்
சதை ஆற்றல் நுட்பச் சிகிச்சை
சதை ஆற்றல் நுட்பச் சிகிச்சை (ஆங்கிலம்:Muscle Energy Technique (MET)) என்பது கைநுட்பச் சிகிச்சையின் ஒரு முக்கியமான சிகிச்சை முறை ஆகும். இம்முறை மூட்டு அசைவு சரி செய்யவும், தசை பிடிப்பு, தசை பலகீனம் மற்றும் இவைகளால் ஏற்படும் வலிகளை சரி செய்யவும் பெரும்பாலும் இயன்முறைமருத்துவர், உடற்பிடிப்பு நிபுணர், மற்றும் தசை எலும்பு மருத்துவ துறை சார்ந்த மருத்துவர்கள் பயன்படுத்துகின்றனர். இதனால் தசை எலும்பு சார்ந்த உடல் செயற்பாடுகள் சீராக்கப்படுகிறது. இந்த சிகிச்சை முறையில் நோயாளிகள் தம் சொந்த தசை சுருக்க செயல்பாட்டை பயன்படுத்தி சிகிச்சை அளிக்கப்படுகிறது.
வரலாறு
வரலாற்று ரீதியாக, இதன் நுட்பம் எலும்பு துறை இயக்கவியலில் நோய் கண்டறிதல் மற்றும் சிகிச்சை அளித்தலில் இருந்து வருகிறது. நோயாளி தம் சொந்த தசை இயக்கம் அல்லது செயற்பாட்டு மற்றும் மருத்துவ நிபுணரின் அதற்கு எதிராக, சீராக வரையறைக்குட்பட்ட விசைகளை நோயாளியின் தசையில் ஏற்படுத்தி குறைபாடுகளை சரி செய்யும் முறை ஆகும். இந்த சிகிச்சை முறை முதன்முதலில் 1948 ஆம் ஆண்டு மருத்துவர் பிரீடு மிட்செல் அவர்களால் வரையறுக்கப்பட்டது. தசை ஆற்றல் நுட்ப சிகிச்சை உடல் குறைபாடுகள் குறிப்பாக மூட்டு அசைவு குறைபாடு, தசை இருக்கம், தசை பகுதி பெருக்கம் மற்றும் இவைகளால் ஏற்படும் வலிகளுக்கு தகுந்த சிகிச்சையாக பயன்படுகிறது.
மேற்கோள்கள்
பகுப்பு:இயன்முறை மருத்துவம்
கொய்யா (குடும்பம்)
கொய்யா அல்லது சிடியம் (Psidium) என இலத்தீன் மொழியில் அழைக்கப்படுவது ஒரு நிலைத்திணைக் குடும்பம் ஆகும். இது ஒரு குறுமரமாகும். இக்குடும்பத்தில் அண்ணளவாக 100 இனங்கள் உள்ளன. மெக்சிக்கோவையும் நடு அமெரிக்காவையும் தென் அமெரிக்காவின் வடபகுதியையும் பிறப்பிடமாகக் கொண்ட இக்குடும்பத்தைச் சேர்ந்த மரங்கள் கடல் ஓட்டங்கள் மூலம் உலகம் முழுவதும் பரவலடைந்துள்ளன. கொய்யா இன்று வெப்பவலய நாடுகளில் காணப்படுகிறது.
மேற்கோள்கள்
பகுப்பு:மூவடுக்கிதழிகள்
முச்சகம் ஸ்ரீகிருஷ்ணசுவாமி கோயில்
முச்சகம் ஸ்ரீகிருஷ்ணசுவாமி கோயில் தமிழ்நாட்டில் கன்னியாகுமரி மாவட்டம், முச்சகம் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஸ்ரீகிருஷ்ணசுவாமி சன்னதியும், விநாயகர் உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:கன்னியாகுமரி மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஸூரத்துல் மாஊன்
ஸூரத்துல் மாஊன் Sūrat al-Māʿūn'سورة الماعون அற்பப் பொருட்கள் என்பது திருக்குர்ஆனின் 107வது அத்தியாயம் ஆகும்.
திருமறையின் சில அத்தியாயங்கள் நபிகளாரின் மக்கா வாழ்க்கையின் போதும், சில அத்தியாயங்கள் மதீனா வாழ்க்கையின் போதும் அருளப்பட்டன. மக்கா வாழ்க்கையின் போது அருளப்பட்டவை ‘மக்கிய்யா’ (மக்காவுடன் தொடர்புடயவை) எனவும், ’மதனிய்யா’ (மதீனாவுடன் தொடர்புடைவை) எனவும் குறிப்பிடப்படும்.
திருக்குர்ஆனின் 107 அத்தியாயமாகத் திகழும்  ஸூரத்துல் மாஊன் (அற்பப் பொருட்கள்) மக்கா  வாழ்வின் போது அருளப்பட்டதால் இது மக்கிய்யா வகையைச் சார்ந்ததாகும்.
பெயர்
<font color="green" size="2">ஸூரத்துல் மாஊன் سورة الماعون அரபுச் சொல்லுக்கு <font color="green" size="2">அற்பப் பொருட்கள்  எனப் பொருள்.
வெளி இணைப்புகள்
ல் குர்ஆன் தமிழ் மொழிபெயர்ப்பு
பிற தகவல்கள்
பகுப்பு:திருக்குர்ஆன்
பேரணாம்பட்டு வட்டம்
பேரணாம்பட்டு ஊராட்சி ஒன்றியம் இவ்வட்டத்தில் உள்ளது.
மேற்கோள்கள்
பகுப்பு:வேலூர் மாவட்ட வட்டங்கள்
நாகரத்தினம் கிருஷ்ணா
thumb|நாகரத்தினம் கிருஷ்ணா நாகரத்தினம் கிருஷ்ணா ஒரு தமிழக எழுத்தாளர். புலம்பெயர்ந்து பிரான்சில் வசித்து வருகிறார். இவர் எழுதிய "நீலக்கடல்" மற்றும் கிருஷ்ணப்ப நாயக்கர் கௌமுதி இரண்டு நாவல்களும் தமிழ்நாடு அரசின் தமிழ் வளர்ச்சித் துறையின் 2005 மற்றும் 2012 ஆம் ஆண்டுக்கான சிறந்த நூல்களில் வெளிநாட்டுத் தமிழ் படைப்பிலக்கியம் எனும் வகைப்பாட்டில் பரிசு பெற்றிருக்கின்றன.
வாழ்க்கைச் சுருக்கம்
இவர் தமிழ்நாடு, விழுப்புரம், கொழுவாரி என்ற ஊரைச் சேர்ந்தவர். கடந்த இருபத்தைந்து ஆண்டுகளாக பிரான்சில் ஸ்ட்ராஸ்பூர்க் என்ற நகரில் வசித்து வருகிறார். சமூகவியலில் முதுகலை, பிரெஞ்சு-ஆங்கிலம் மொழிபெயர்ப்பில் டிப்ளோமா ஆகியவற்றைப் பெற்றுள்ளார். தொழில் வாணிபம். பகுதிநேர மொழிபெயர்ப்பாளராகவும் பணிபுரிந்து வருகிறார். பிரெஞ்சு இலக்கியத்தில் ஆர்வம். இணையம், சிற்றிதழ்களில் எழுதி வருபவர்.
எழுத்துலக வாழ்வு
எழுபதுகளில் கவிதைகளில் இவரது இலக்கிய பயணம் தொடங்கிற்று. சிறுகதைகள் குமுயதம், விகடன், கல்கி எனத் தொடங்கி தற்போது இணைய தளங்கள், சிற்றிதழ்களில் எழுதி வருகிறார். பிரான்சு நாட்டில் ' நிலா' என்கிற இருமாத இதழைத் தொடங்கிப் பின்னர் அதனை மாத இதழாகவும் மூன்றாண்டுகாலம்  நடத்தினார். கவிதைகள், கட்டுரைகள், சிறுகதைகள், நாவல்கள், மொழிபெயர்ப்புகளென படைப்பிலக்கியத்தின் பல துறைகளிலும்  இயங்கிவருபவர்.. முதல் நாவல் "நீலக்கடல்" தமிழக அரசின் பரிசினையும், இரண்டாவது நாவல் 'மாத்தா கரி' கு.சின்னப்ப பாரதி அறக்கட்டளை பரிசினையும், மூன்றாவது நாவல் கிருஷ்ணப்ப நாயக்கர் கௌமுதி தமிழக அரசின் பரிசினையும் பெற்றுள்ளன. ஓர் அறிவியல் சிறுகதை உட்பட இதுவரை ஐந்து சிறுகதை தொகுப்புகள்; ஆறு நாவல்கள்; மூன்று பிரெஞ்சு நாவல்கள், மூன்று சிறுகதைதொகுப்புகள் உட்பட ஏழு மொழிபெயர்ப்புகள்; ஒன்பது கட்டுரை தொகுப்புகள், அம்பை சிறுகதைகளின் பிரெஞ்சு மொழி பெயர்ப்பு - De haute luttre (Editions Zulma) இவரது மொழிபெயர்ப்பில் வந்துள்ளன. தவிர இவருடைய 'மாத்தா ஹரி' நாவல் 'Bavani, l'avatar de Mata- Hari என்ற பெயரிலும், இறந்த காலம் நாவல் ' Je vis dans le passé என்ற பெயரிலும் (Edilivre) வெளிவந்துள்ளன. 2021 ஆம் ஆண்டு, பிரான்சு நாட்டில் Tu connais la nouvelle? என்கிற பிரெஞ்சு இலக்கிய அமைப்பு Centre- Val de Loire மாவட்ட நிர்வாகத்துடன் இணைந்து  மே 25-29  ஷத்தோதன் (Châteaudun)  என்ற நகரிலும்  ஜூன் 1-5 ழர்ழோ(Jarjeau) நகரிலும் நடத்திய தமிழ் இலக்கிய அறிமுக நிகழ்வில் சிறப்பு விருந்தினராக கலந்துகொண்டார்.
அ. கவிதை
ஆ. கட்டுரைகள்
1. பிரெஞ்சு இலக்கியம் பேசுகிறேன் (கட்டுரைகள்) (2005)
2. "சிமொன் தெ பொவ்வார் - ஒரு திமிர்ந்த ஞானசெருக்கு (கட்டுரைகள்)(2008)
3. எழுத்தின் தேடுதல் வேட்டை (கட்டுரைகள்)-(2010)
4. "மொழிவது சுகம்" - கட்டுரைகள்(2012)
5. "கதையல்ல வரலாறு" - கட்டுரைகள் (2012)
7. "காப்காவின் பிராஹா" -பயணக் கட்டுரைகள் (2015)
8. "தத்துவத்தின் சித்திரவடிவம்" -கட்டுரைகள் (2015)
9. எழுத்தாளனின் முகவரி - கட்டுரைகள்(2020)
10. கதைமனிதர்கள் (2021)
இ. சிறுகதைகள்
1. கனவு மெய்ப்படவேண்டும் (சிறுகதைகள்)(2002)
2. நந்தகுமாரா நந்தகுமாரா (சிறுகதைகள்)(2005)
3. சன்னலொட்டி அமரும் குருவிகள் (சிறுகதைகள்)(2010)
4. சிரிக்கிற ரொபோவையும் நம்பக்கூடாது(அறிவியல் புனைகதைகள்))(2010)
5. "மகாசன்னிதானமும் மர்லின் மன்றோ ஸ்கர்ட்டும்"- சிறுகதைகள் (2015)
ஈ. நாவல்கள்
2. மாத்தா ஹரி (நாவல்) (2008)-கு. சின்னப்பபாரதி அறக்கட்டளை பரிசு
3. "கிருஷ்ணப்ப நாயக்கர் கௌமுதி" (தமிழ்நாடு அரசின் வெளிநாட்டவர்க்கான படைப்பிலக்கிய விருதுபெற்ற நாவல்) - நாவல் (2012)
4. "காஃப்காவின் நாய்க்குட்டி" - -நாவல் (2015)
6. ரணகளம் - நாவல் (2018)
7. இறந்தகாலம் - நாவல் (2019)
8. Je vis dans le passé (2021) நாவல் (இறந்த காலம் பிரெஞ்சு மொழியில்)
9. சைகோன் - புதுச்சேரி - நாவல் (2022)
10. I Live in the past - Auroville (2022) (இற்ந்தகாலம் ஆங்கில மொழிபெயர்ப்பில்)
உ. மொழி பெயர்ப்புகள்
பிரெஞ்சு மொழியிலிருந்து தமிழில்
1. போர் அறிவித்தாகிவிட்டது- நவீன பிரெஞ்சு சிறுகதைகள் (மொழிபெயர்ப்பு)-(2005)
2. காதலன் (l'Amant)- மார்கெரித் துராஸ்(Marguerite Duras) -பிரெஞ்சு நாவல்-(மொழிபெயர்ப்பு)(2008)
3. வணக்கம் துயரமே(Bonjour Tristesse) - பிரான்சுவாஸ் சகான்(Françoise Sagan) பிரெஞ்சு நாவல்--(மொழிபெயர்ப்பு -2009)
4. உயிர்க்கொல்லி ( சிறுகதைகள்- மொழிபெயர்ப்பு-2011)
5. மார்க்சின் கொடுங்கனவு(le cauchemar de Karl Marx) -டெனிஸ்கோலன்(Denis colin) -(மொழிபெயர்ப்பு-2011)
7. "குற்ற விசாரணை(le Procès -verbal) "-லெ.கிளேஸியொ(Le Clèzio) - பிரெஞ்சு மொழிபெயர்ப்பு -நாவல் (2013)
8. புரட்சியாளன் (l'Homme révolté)- அல்பெர் கமுய்(Albert Camus) -2016
தமிழிலிருந்து பிரெஞ்சு மொழியில்
1. " De haute Lutte" அம்பை சிறுகதைகள் தமிழிலிருன்து பிரெஞ்சு மொழியில் Dominique Vitalyos என்பவருடன் இணைந்து. (2015)
வெளி இணைப்புகள்
பகுப்பு:தமிழக எழுத்தாளர்கள் பகுப்பு:பிரான்சியத் தமிழ் எழுத்தாளர்கள் பகுப்பு:தமிழ்நாடு அரசு விருது பெற்ற எழுத்தாளர்கள் பகுப்பு:பிரெஞ்சு-தமிழ் மொழிபெயர்ப்பாளர்கள் பகுப்பு:தமிழ்-பிறமொழி மொழிபெயர்ப்பாளர்கள் பகுப்பு:தமிழ் இலக்கிய மொழிபெயர்ப்பாளர்கள் பகுப்பு:விழுப்புரம் மாவட்ட நபர்கள்
துக்காச்சி அழகியநாத சாமி கோயில்
துக்காச்சி அழகியநாத சாமி கோயில் தமிழ்நாட்டில் கரூர் மாவட்டம், துக்காச்சி என்னும் ஊரில் அமைந்துள்ள முருகன் கோயிலாகும்.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:கரூர் மாவட்டத்திலுள்ள முருகன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
829 அகாதெமியா
829 அகாதெமியா (829 Academia) என்பது செவ்வாய் மற்றும் வியாழன் கோள்களின் சுற்றுப்பாதையில் அமைந்திருக்கும் முதன்மைச் சிறுகோள் பட்டையிலுள்ள ஒரு சிறுகோள். சூரியனைச் சுற்றி வருகின்ற இச்சிறுகோளை 25 ஆகஸ்ட் 1916 அன்று உருசிய வானியலாளரான கிரிகோரி நிவுய்மீன் கண்டுபிடித்தார். அண்ணளவாக 34 கிலோமீற்றர் விட்டமுடைய இச்சிறுகோள் குறைந்த எதிரொளிர்வு கொண்டுள்ளது.
வெளி இணைப்புகள்
பகுப்பு:சிறுகோள்கள்
ஜான் பிரவுன் பிரான்சிஸ் எர்ரெசாஃப்
வாழ்க்கை வரலாறு
1850 ஆம் ஆண்டு பிப்ரவரி 7 ஆம் நாள் இவர் றோட் தீவில் பிரிஸ்டலில் சார்லஸ் ஃபிரடெரிக் எர்ரெசாஃப் III (1809-1888) மற்றும் ஜூலியா ஆன் லூயிஸ் (1811-1901) ஆகியோரின் மகனாகப் பிறந்தார். எர்ரெசாஃப் ஒரு உலோகவியல் வேதியியலாளர், கப்பல்கள் மற்றும் டார்பிடோ படகுகளை உருவாக்கும் எர்ரெசாஃப் நிறுவனத்துடன் இணைந்தார். எர்ரெசாஃப் 1899 ஆம் ஆண்டில் நிறுவப்பட்ட ஜெனரல் கெமிக்கல் நிறுவனத்தின் தலைவராகவும் இருந்தார். இந்நிறுவனம் 1920 ஆம் ஆண்டில் அல்லைட் கார்ப்பரேஷனுடன் இணைக்கப்பட்டது.
பெர்கின் பதக்கம் பெற்றவர்
எர்ரெசாஃப், 1908 ஆம் ஆண்டில், பெர்கின் பதக்கத்தைப் பெற்றார். வேதித்தொழிற்கழகத்தின் அமெரிக்கப் பிரிவால், அமெரிக்காவில் வசிக்கும் ஒரு அறிவியலாளருக்கு "பயன்பாட்டு வேதியியலில் புதுமை செய்ததற்காக" ஆண்டுதோறும் வழங்கப்படும் விருதாகும். இது அமெரிக்க வேதியியல் துறையில் வழங்கப்படும் மிக உயர்ந்த கௌரவமாகக் கருதப்படுகிறது.
இறப்பு
எர்ரெசாஃப் 1930 ஆம் ஆண்டில் சனவரி 30 அன்று நியூயார்க் நகரில் உள்ள தனது மகளின் வீட்டில் இறந்தார். பிலடெல்பியாவில் உள்ள லாரல் ஹில் கல்லறையில் இறுதி சடங்கு நடைபெற்றது.
குடும்பம்
ஜான் பிரவுன் பிரான்சிஸ் எர்ரெசாஃப் நான்கு முறை திருமணம் செய்து கொண்டார்.
மேற்கோள்கள்
பகுப்பு:அமெரிக்க வேதியியலாளர்கள் பகுப்பு:1932 இறப்புகள் பகுப்பு:1850 பிறப்புகள்
மாரியம்மன் கோயில், அன்பில்
அன்பில் மாரியம்மன் கோயில், தமிழ்நாடு, திருச்சி மாவட்டம், அன்பிலில் அமைந்துள்ளது.
மூலவர்
இக்கோயிலின் மூலவர் முதலில் சுயம்புவாக அவதரித்து அதன்பின்னர் மூலவர் அம்மன் சுதை வடிவிலும், உத்சவர் உலோகத்தாலும் அமையப் பெற்றுள்ளார்.
விழாக்கள்
வைகாசியில் பஞ்சப்பிரகார உற்சவம், விடையாற்றி, ஆனியில் மகாசண்டி ஹோமம், பங்குனியில் பூச்சொரிதல், அக்னிசட்டி ஏந்தி பக்தர்கள் கோயிலை வலம் வரல், குடியேறுதல் பின்னர் அடுத்த பத்து நாட்கள் திருவிழா, கண்ணாடி பல்லக்கு திருத்தேர் என்ற வகையில் விழாக்கள் நடைபெறுகின்றன.வருடபிறப்பு, ஆடிவெள்ளி, தைவெள்ளி, அம்மாவசை, பௌவுர்ணமி போன்ற நாட்களில் சிறப்பு பூஜை நடத்தப்பெறுகிறது.
வெளி இணைப்புகள்
பகுப்பு:திருச்சிராப்பள்ளி மாவட்டத்திலுள்ள அம்மன் கோயில்கள் பகுப்பு:சாக்தம் பகுப்பு:தமிழ்நாட்டிலுள்ள மாரியம்மன் கோயில்கள்
பினார் தொப்ராக்
பினார் தொப்ராக் (Pinar Toprak) (பிறப்பு: அக்டோபர் 18, 1980) என்பவர் துருக்கிய-அமெரிக்க நாட்டு திரைப்படம், தொலைக்காட்சி மற்றும் நிகழ்பட ஆட்ட இசையமைப்பாளர் ஆவார். இவர் 2019 ஆம் ஆண்டு கேப்டன் மார்வெல் என்ற திரைப்படத்தில் இசையமைப்பாளராக பணியாற்றியுள்ளார்.
தொப்ராக் துருக்கியின் இசுதான்புல்லில் பிறந்து வளர்ந்தார், அங்கு அவர் தனது ஐந்து வயதில் தனது பாரம்பரிய இசைக் கல்வியைத் தொடங்கினார். கன்சர்வேட்டரியில் கலவை மற்றும் பல கருவிகளைப் படித்த பிறகு, அவர் ஜாஸ் படிப்பதற்காக சிகாகோவுக்குச் சென்றார். இவர் பெர்க்லீ மியூசிக் கல்லூரியில் திரைப்பட மதிப்பெண் பட்டம் பெற்றார்.
வெளி இணைப்புகள்
பகுப்பு:1980 பிறப்புகள் பகுப்பு:வாழும் நபர்கள் பகுப்பு:திரைப்பட இசையமைப்பாளர்கள் பகுப்பு:தொலைக்காட்சி இசையமைப்பாளர்கள் பகுப்பு:நிகழ்பட ஆட்ட இசையமைப்பாளர்கள்
நாவலூர்
நாவலூர் என்னும் புறநகர்ப் பகுதி, இந்திய நகரான சென்னையை ஒட்டி அமைந்துள்ளது. இது சோழிங்கநல்லூர், சிறுசேரி ஆகிய இடங்களுக்கு இடையில் அமைந்துள்ளது. இது செங்கல்பட்டு மாவட்டத்தின் திருப்போரூர் வட்டத்துக்கு உட்பட்டது.
நிறுவனங்கள்
செங்கல்பட்டு மாவட்ட ஊர்களும் நகரங்களும் பகுப்பு:சென்னை சுற்றுப் பகுதிகள் பகுப்பு:செங்கல்பட்டு மாவட்டம்
உதயன் இணைய வானொலி
உதயன் இணைய வானொலி யாழ்ப்பாணத்தில் இருந்து வெளிவரும் உதயன் பத்திரிகை ஒலிபரப்பும் ஓர் இணைய வானொலி ஆகும்.
வெளி இணைப்புகள்
பகுப்பு:இலங்கையில் இணைய வானொலி
வானவில் பாலம் (டெக்சாசு)
இப்பாலத்தின் கட்டுமான வேலைகள் 1936ல் டெக்சாசு மாநில நெடுஞ்சாலைகள் திணைக்களத்தின் வழிகாட்டலில் தொடங்கின. இப்பாலம் கப்பல் போக்குவரத்துக்குத் தடையாக அமையக்கூடும் என்ற ஆற்றின் மேல்நீரோட்டப்பகுதி நகரமான பியூமொன்டின் கவலையைக் கணக்கில் எடுத்து இப்பாலத்தின் முதன்மை அகல்வு 680 அடி (210 மீ) ஆக இருக்கும்படி வடிவமைக்கப்பட்டது. அத்துடன், இதன் கீழ் அமையும் நிலைக்குத்து வெளி 177 அடி (54 மீ) ஆகவும் இருந்தது. இந்த வெளி அக்காலத்தில் மிக உயரமான யூ.எசு.எசு பட்டோக்கா எனப்படும் ஐக்கிய அமெரிக்கக் கடற்படைக் கப்பல் இப்பாலத்தின் கீழாகப் போக்குவரத்துச் செய்யப் போதுமானதாக இருக்கும் வகையிலேயே வடிவமைப்புச் செய்யப்பட்டிருந்தது. ஆனாலும் குறித்த கடற்படைக் கப்பல் என்றுமே இதனூடாகச் செல்லவில்லை.
வானவில் பாலம் 1938 செப்டெம்பர் 8ம் தேதி கட்டி முடிக்கப்பட்டது. தொடக்கத்தில் ஆர்த்தர் துறைமுகம் - ஒரேஞ்சுப் பாலம் எனப் பெயரிடப்பட்ட இப்பாலம் பின்னர் 1957ல் தற்போதைய பெயரைப் பெற்றது. 1996ல் இது வரலாற்று இடங்களுக்கான தேசிய பதிவேட்டுப் பட்டியலில் சேர்க்கப்பட்டது.
முன்னாள் படையினர் நினைவுப் பாலம்
1988ல் ஒரு வடந்தாங்கு பாலமான முன்னாள் படையினர் நினைவுப் பாலத்தின் கட்டுமான வேலைகள் தொடங்கி, 8 செப்டெம்பர் 1990ல் திறக்கப்பட்டது. இப்பாலம் வானவில் பாலத்துக்குச் சமாந்தரமாக அமைக்கப்பட்டது. இதன் நிலைக்குத்து வெளி 143 அடி (43.5 மீ). இது வானவில் பாலத்திலும் உயரம் குறைந்தது..
புதிய பாலம் கட்டி முடிந்த பின்னர், வானவில் பாலம் திருத்த வேலைக்காக மூடப்பட்டது. 1997ல் மீண்டும் திறக்கப்பட்டபோது, மேற்கு நோக்கிச் செல்லும் போக்குவரத்துக்கு மட்டுமேயான ஒருவழிப் பாதையாக ஆக்கப்பட்டது. புதிய பாலம் கிழக்கு நோக்கிய போக்குவரத்துக்குப் பயன்பட்டது.
மேற்கோள்கள்
பகுப்பு: ஐக்கிய அமெரிக்காவில் உள்ள பாலங்கள்
மோசிகீரனார்
புறம் 50 சேரன் தகடூர் எறிந்த பெருஞ்சேரல் இரும்பொறை கவரி வீசியது
இந்தப் பொறையனின் முரசுக்கு நீராட்டு விழா. விழாவுக்குப் பின் அது மயில் பீலியும், பொன்னால் செய்யப்பட்ட உழிஞைப் பூவும் சூட்டப்பெற்று மீளும். முரசு நீராட்டு விழாவுக்குச் சென்றுவிட்டதால் முரசு வைத்திருந்த கட்டில் வெறுமனே இருந்தது. எண்ணெய் ஊற்றும்போது அதில் எழும்பும் நுரை போல அந்தக் கட்டிலின்மேல் மெத்தை போடப்பட்டிருந்தது. மோசிகீரனார் இந்தப் பொறையனைக் காண வந்தார். நடந்துவந்த களைப்பு. அந்த முரசுக்கட்டிலின் மேல் படுத்து உறங்கிவிட்டார். விழா முடிந்து முரசு திரும்பி வந்தது. கட்டிலின் மேல் அரசன் புலவரைக் கண்டான். தனக்கு மகளிர் வீசும் கவரியை எடுத்துப் புலவருக்கு வீசிக்கொண்டிருந்தான். புலவர் எழுந்து பார்த்தபோது துடித்துப்போனார்.
தவறு செய்த என்னைத் உன் வாளால் இரு துண்டாக்கிப் போடாமல் இவ்வாறு செய்கிறாயே! இந்த உலகில் புகழ் உடையவருக்குத்தான் மறுமையில் உயர்நிலை உலகம் கிட்டும் என்று முன்னோர் கூறியதைப் பின்பற்றுகிறாயோ! என்று கூறி வியந்து பாடுகிறார்.
புறம் 154 கொண்கானங்கிழானிடம் பரிசில் வேண்டியது
கடல் தாண்டிச் சென்றவர் அங்குத் தெரிந்தவர் இருந்தால் மட்டுமே குடிக்க நீர் கேட்டுத் தன் தாகத்தைத் தணித்துக்கொள்வர். நான் வாழுமிடத்தில் அரசர் இருந்தாலும் அவரிடம் நான் சென்று எதுவும் கேட்கமாட்டேன். நீ எனக்குத் தெரிந்தவன் ஆகையால் உன்னிடம் வந்து பரிசு கேட்கிறேன். நீ கொடுத்தாலும் கொடுக்காவிட்டாலும் உன் கொடிப்படையின் துணி போல அருவி பொங்கி வழியும் உன் கொண்கான மலையைப் பாடுவேன். அது எனக்கு எளிது என்கிறார் புலவர்.
புறம் 155 கொண்கானங் கிழானிடம் பாணனை ஆற்றுப்படுத்தியது
பாணன் ஒருவன் தன் சீறியாழைக் கக்கத்தில் தழுவிக்கொண்டு என்னை உணர்ந்து என் துன்பத்தைப் போக்குபவர் யார் என்று இந்தப் புலவரைக் கேட்டான்.
நெருஞ்சிப் பூ எப்போதும் சூரியனை எதிர்நோக்கிக்கொண்டே இருக்கும். (தாமரைப் பூவைப் போல) அதுபோலக் கொண்கானங் கிழான் புலவரின் வறுமையைப் போக்கி அவர்களின் கொள்கலனை நிரப்புவதற்காக எதிர்பார்த்துகொண்டே இருக்கிறான் என்கிறார் புலவர்.
புறம் 156 கொண்கானங் கிழான் இயல்பு
பிற அரசர்களின் குன்றம் ஒரே ஒரு பெருமையை மட்டுந்தான் கொண்டிருக்கும். கொண்கானங் கிழானின் குன்றம் இரண்டு பெருமைகளைக் கொண்டது. ஒன்று அங்குச் சென்ற இரவலர் தன் வறுமை நீங்கி அங்கேயே தங்கிவிடுவர். மற்றொன்று பிற அரசர்களின் திறைப்பொருள் அங்கு வந்து குவிந்துகொண்டே இருக்கும்.
புறம் 186 பொருண்மொழிக்காஞ்சி
உண்மையை விளம்புவது பொருண்மொழி.
பாடல்
நெல்லும் உயிர் அன்றே, நீரும் உயிர் அன்றே,
மன்னன் உயிர்த்தே மலர்தலை உலகம்,
அதனால், யான் உயிர் என்பது அறிகை
வேல் மிகு தானை வேந்தற்குக் கடனே.
நன்னன்
பகைவர் தாக்கியபோது, படையினர் தாக்குப்பிடிக்க முடியாமல் கலங்கியபோது, மன்னன் தான் கோட்டைக்குள் இருப்பதை விரும்பாமல் தானே போர்களத்துக்கு வந்து பகைவரைத் தடுத்து நிறுத்தினான். இதனால் இவனை மக்கள் 'கான்அமர் நன்னன்' என்று போற்றினர்.
நன்னனைப் போலத் தலைவன் உனக்குப் புணையாக இருப்பான். அவனை நம்பி உன்னை அவனுக்குத் தா என்று தலைவியைத் தோழி ஆற்றுப்படுத்துகிறாள்.
குறுந்தொகை 59 பாலை - அதலைக் குன்றத்து அரசன்
அதலைக் கோமான் என்பவன் அதலைக் குன்றத்து அரசன்.
அதலைக் குன்றத்து ஆழமான சுனையில் பூத்த குவளை போன்ற முகத்தில் குளவிப் பூவின் மணம் கமழும் உன் நெற்றி 'தவ்' என்னும்படி உன்னை அவர் மறக்கமாட்டார் - என்று தோழி தலைவியைத் தேற்றுகிறாள்.
குறந்தொகை பாலை - ஆய் அரசனின் பொதியில்
ஆய் அரசன் ஆட்சிக்கு உட்பட்டது பொதியமலை.
பொதியமலையில் பூத்த வேங்கைப் பூ மணமும், காந்தள் பூ மணமும் தலைவி மேனியில் கமழ்கிறதாம். அவள் அங்குள்ள சுனையில் பூத்த ஆம்பல் மலரைக் காட்டிலும் குளுமையானவளாம்.
அவளைத் தழுவியவன் சற்றே கையை எடுத்துவிட்டு மீண்டும் தழுவியபோது அவள் மேனி வியர்த்துக் கிடந்ததாம். வியர்வைக்குக் காரணம் 'ஏன் கையை எடுத்தாய்' என்று அவள் ஊடியதுதானாம்.
நற்றிணை 342 நெய்தல்
தன் சென்னியை(தலையை)த் தலைவியின் காலில் வைப்பேன். அவள் என்ன வேண்டுமானாலும் செய்துகொள்ளட்டும் என்கிறான் தலைவன்.
அவள் ஏற்காவிட்டால், குதிரை என்று எண்ணிக்கொண்டு மடல் குதிரை மேல் வருவேன் என்றும் கூறுகிறான்.
ஆசிப்கானின் கல்லறை
ஆசிப்கானின் கல்லறை (Tomb of Asif Khan) என்பது பஞ்சாபின் லாகூர் நகரில் சாக்தாரா பாக் நகரில் அமைந்துள்ள 17 ஆம் நூற்றாண்டின் கல்லறை ஆகும். இது முகலாய அரசியல்வாதியான மிர்சா அபுல் கசன் சா என்பவருக்காக கட்டப்பட்டது. அவர் ஆசிப் கான் என்று அழைக்கப்பட்டர். ஆசிப் கான் நூர் ஜஹானின் சகோதரராவார். முகலாய பேரரசர் ஜஹாங்கிரின் மைத்துனர். ஆசிப் கானின் கல்லறை ஜஹாங்கிரின் கல்லறை மற்றும் நூர் ஜஹானின் கல்லறைக்கு அருகிலும் அமைந்துள்ளது. ஆசிப் கானின் கல்லறை மத்திய ஆசிய கட்டடக்கலை பாணியில் கட்டப்பட்டது, இது பாரசீக பாணியிலான சர்பாக் தோட்டத்தின் மையத்தில் உள்ளது.
வெள்ளை சர்க்கரை
வலது|thumb|300x300px|வெள்ளை சர்க்கரை வெள்ளை சர்க்கரை (White sugar) என்பது பொதுவாகப் பயன்படுத்தப்படும் சர்க்கரை வகையாகும். மேசை சர்க்கரை, மணியுரு சர்க்கரை  அல்லது  சர்க்கரை என்று பல பெயர்களால்  அழைக்கப்படுகிறது. பீட்ரூட் அல்லது கரும்பில் இருந்து இச்சர்க்கரை தயாரிக்கப்படுகிறது. தயாரிக்கப்படும் சர்க்கரை சுத்திகரிப்பு செயல்முறைக்கும் உட்பட்டுள்ளது.
ஆசிப்கானின் கல்லறை
வரலாறு
சீக்கிய பேரரசின் ஆட்சியில் கல்லறை பெரிதும் சேதமடைந்தது. லாகூரின் முதல் சீக்கிய ஆட்சியாளரான குஜ்ஜார் சிங், லக்னா சிங் மற்றும் சுபா சிங் ஆகியோர் கல்லறையை சேதப்படுத்தியதாகக் குறிப்பிடப்பட்டுள்ளது. மேலும் சன்னதிக்கு அருகில் பெரிய அரச மரங்களையும் நட்டு, பார்வைகளைத் தடுத்தனர். மரங்கள் பிரித்தன் காலத்தில் அகற்றப்பட்டன.
வெள்ளை சர்க்கரை
விளக்கம்
சர்க்கரைப் பாகை சுத்திகரிப்பு செயல்முறைக்கு உட்படுத்தி அழுக்கு நீக்கி சுக்ரோசு எனப்படும் வெள்ளை சர்க்கரை தயாரிக்கப்படுகிறது. இது 99.7% சதவீதத்திற்கும் அதிகமான தூய்மையைக் கொண்டுள்ளது. சுக்ரோசின் மூலக்கூற்று வாய்ப்பாடு C 12 H 22 O 11 ஆகும். கரும்பு மற்றும் சர்க்கரைவள்ளிக்கிழங்கு ஆகியவற்றிலிருந்து தயாரிக்கப்படும் வெள்ளை சர்க்கரைகள் வேதியியல் ரீதியாக வேறுபடுத்த முடியாதவை: இருப்பினும், கார்பன்-13 பகுப்பாய்வு மூலம் அதன் தோற்றத்தை அடையாளம் காண முடியும்.
ஆசிப்கானின் கல்லறை
வரலாறு
கல்லறை அதன் பளிங்கு மற்றும் மணற்கற்களுக்காக 19 ஆம் நூற்றாண்டில் சீக்கியர்களால் கொள்ளையடிக்கப்பட்டது. பிரித்தன் ஆய்வாளர் வில்லியம் மூர்கிராஃப்ட் கல்லறையின் உட்புறம், வெளிப்புறம் மற்றும் கல்லறையை அலங்கரிக்கப் பயன்படுத்தப்பட்ட பல்வேறு கற்களிலிருந்து பளிங்குகளை ரஞ்சித் சிங் என்ற சீக்கிய அரசர் அகற்றியதாகக் குறிப்பிட்ட்டுள்ளார். சூறையாடிய பொருட்கள் பின்னர் அமிர்தசரசுவில் உள்ள பொற்கோயிலை அலங்கரிக்க பயன்படுத்தப்பட்டன. அத்துடன் லாகூர் கோட்டையின் அருகே ஹசூரி பாக் பரதாரி கட்டவும் பயன்படுத்தப்பட்டன. thumb| ஆசிப் கானின் பளிங்கு [[வெறுங்கல்லறை|கல்லறை ]] thumb| விரிவான ஓடு வேலைகளில் சில
வெள்ளை சர்க்கரை
விளக்கம்
கரும்பிலிருந்து தயாரிக்கப்படும் வெள்ளைச் சர்க்கரை ( சில பழுப்பு சர்க்கரை) சில சுத்திகரிப்பாளர்களால் எலும்புக் கரியைப் பயன்படுத்தி சுத்திகரிக்கப்படுகிறது. இந்த காரணத்திற்காக கரும்பிலிருந்து வரும் வெள்ளை சர்க்கரை சைவமாகக் கருதப்படுவதில்லை. பீட் ரூட் சர்க்கரை ஒருபோதும் எலும்பு கரியுடன் சேர்க்கப்பட்டு சுத்திகரிக்கப்படுவதில்லை. எனவே இதை சைவ உணவு என்பர்.
ஆசிப்கானின் கல்லறை
அமைப்பு
கல்லறை முழுக்க முழுக்க செங்கற்களால் ஒரு எண்கோணத் திட்டத்தில் கட்டப்பட்டுள்ளது. மேலும் ஒவ்வொரு பக்கத்திலும் 300 கெஜம் அளவிலான ஒரு பெரிய நாற்புறத்தின் மையத்தில் அமர்ந்திருக்கிறது. இந்த கல்லறை ஒரு சபுத்ரா அல்லது மேடையில் அமைக்கப்பட்டுள்ளது, இது தோட்டத்துடன் தொடர்புடைய 3 அடி 9 அங்குல உயரத்தை உயர்த்துகிறது. எண்கோணத்தின் ஒவ்வொரு பக்கமும் 38 அடி 8 அங்குலங்கள் கொண்டுள்ளது.
வெள்ளை சர்க்கரை
விளக்கம்
இரசாயன மற்றும் ஊட்டச்சத்துக் கண்ணோட்டத்தில், பழுப்பு சர்க்கரையுடன் ஒப்பிடுகையில், வெள்ளை சர்க்கரையில் கால்சியம், பொட்டாசியம், இரும்பு மற்றும் மெக்னீசியம் போன்ற சில தாதுக்கள்  இருப்பதில்லை. சர்க்கரைப்பாகுவில் இவை சிறிய அளவில் உள்ளன. எனவே வெள்ளை நிறமும் குறைந்த சுவையும் மட்டுமே சில கண்டறியக்கூடிய வேறுபாடுகள் ஆகும்.
ஆசிப்கானின் கல்லறை
அமைப்பு
வடக்கு மற்றும் தெற்கு சுவர்களில் பெரிய வாயில்கள் உள்ளன. இருப்பினும் கல்லறையின் பிரதான வாயில் தெற்குப் பகுதியில் உள்ளது. கிழக்கு சுவரில் ஒரு சிறிய மசூதி காணப்படுகிறது. இது பிரித்தானியர்கள் காலத்தில் ஒரு குடியிருப்பாக மாற்றப்பட்டது. மேற்கு சுவர் அக்பரி சராய் வழியாக ஜஹாங்கிர் கல்லறைக்கு அணுகலை வழங்குகிறது.
எண்கோண கல்லறைகள் ஒருபோதும் பேரரசர்களுக்காகப் பயன்படுத்தப்படவில்லை. ஆனால் பொதுவாக ஆசிப் கான் போன்ற உயர்மட்ட பிரபுக்களை அடக்கம் செய்ய பயன்படுத்தப்பட்டன. கல்லறை நிற்கும் தளத்தின் தளம் சாங்-இ அப்ரி அல்லது சிவப்பு சுண்ணாம்புக் கல்லால் கட்டப்பட்டுள்ளது. அதே நேரத்தில் வெளிப்புறச் சுவர்கள் சிவப்பு மணற்கற்களால் மூடப்பட்டிருக்கின்றன.
வெளிப்புறம்
thumb| சன்னதியின் ஓடு வேலைகளில் சில இன்னும் உள்ளன அதன் கட்டுமானத்தின் போது, கல்லறை கட்டிடக் கலைகள் மற்றும் கைவினைப்பொருட்களின் சிறந்த எடுத்துக்காட்டுகளைக் கொண்டிருந்தது. வெளிப்புறம் முதலில் பளிங்கு கல் பொறிப்பு வேலைகளால் அலங்கரிக்கப்பட்டு, வார்ப்பு மற்றும் லாகூரின் பொதுவான நீல குவாசினி ஓடுகளால் அலங்கரிக்கப்பட்டது. மாடிகள் பளிங்கால் அலங்கரிக்கப்பட்டன. அங்கு விலைமதிப்பற்ற கற்களால் பதிக்கப்பட்டிருந்தன. கல்லறையின் ஒவ்வொரு பக்கமும் ஆழமாக குறைக்கப்பட்ட சிறிய அறை ஒன்று உள்ளது. ஒரு கதவு மற்றும் வளைந்த ஜன்னல் கல்லறையைப் பார்க்கிறது.
உட்புறம்
thumb| சில பூச்சுப் பணிகள் குவிமாடத்தின் அடிப்பகுதியில் இன்னும் உள்ளன கல்லறையின் உட்புறத்தில் 8 இணைப்புகள் உள்ளன. அவை வெளியில் இருந்து உட்புறத்திக்கு அணுகலை வழங்குகின்றன. உட்புறமானது வெள்ளை பளிங்கு மற்றும் விலைமதிப்பற்ற கல் பொறிகளைப் பயன்படுத்தியதற்காக புகழ்பெற்றது, பின்னர் அது மறைந்துவிட்டது. உட்புற குவிமாடம் உச்சவரம்பு ஒன்றோடொன்று வடிவங்களின் உயர் பூச்சு நிவாரணத்தில் அலங்கரிக்கப்பட்டுள்ளது, அவற்றில் சில இன்னும் உயிர்வாழ்கின்றன. சீக்கிய காலத்தில் இது அகற்றப்பட்ட போதிலும், இந்த தளம் ஒரு காலத்தில் சிவப்பு மணற்கற்களால் கட்டப்பட்டது.
இந்தக் கல்லறையில் தூய பளிங்கினால் செய்யப்பட்ட ஒரு வெறுங்கல்லறை ஒன்று உள்ளது. இது குர்ஆனின் கல்வெட்டுகளால் செதுக்கப்பட்டுள்ளது. இது ஜஹாங்கிர் பேரரசரின் கல்லறைக்கு அருகிலுல் உள்ளது.
வெளி இணைப்புகள்
பகுப்பு:முகலாயக் கட்டிடக்கலை பகுப்பு:Coordinates on Wikidata பகுப்பு:கல்லறைகள் பகுப்பு:பாக்கித்தானில் உள்ள உலகப் பாரம்பரியக் களங்கள்
மதிப்பெண்
பொதுவாகக் கல்வியில் மாணவர்களுடைய முன்னேற்றத்தின் அளவீடாக மதிப்பெண் வழங்கும் முறை இன்று ஏறத்தாழ எல்லா நாடுகளிலும் கைக்கொள்ளப்பட்டு வருகிறது. இந்த முறை வில்லியம் ஃபாரிஷ் (William Farish) என்பவரால் உருவாக்கப்பட்டு, 1792 ஆம் ஆண்டில் முதன் முதலாக கேம்பிரிட்ஜ் பல்கலைக் கழகத்தில் அறிமுகப்படுத்தப்பட்டது.
மதிப்பெண்கள் வழங்குவதென்பது ஒரு தனியான செயற்பாடு அல்ல. இது முழுமையான ஒரு முறைமையின் ஒரு பகுதியாகும். இம்முறைமையானது பின்வரும் அம்சங்களை உள்ளடக்கியுள்ளது.
மதிப்பெண் முறையானது கற்றலுக்கான ஒரு கருவியாகச் செயற்படக்கூடியது. ஆனாலும் பல சந்தர்ப்பங்களில் மாணவர்கள், இதனைக் கற்றலுக்கான வழிமுறையின் ஒரு அம்சமாகக் கொள்ளாது, கற்றலுக்கான நோக்கமே மதிப்பெண் பெறுவதுதான் என்ற நிலைக்கு வந்துவிடுவதுண்டு.
பகுப்பு:கல்வி
உபநயனம்
இந்து சமயத்தில் ஒரு சில பிரிவினர் தம் சிறுவர்களுக்கு பூணூல் அணிவிக்கும் விழா உபநயனம் என அழைக்கப்படுகிறது. இந்த சடங்கிற்கு பூணூல் கல்யாணம், பூணூல் திருமணம் போன்ற வேறு பெயர்களும் உள்ளன.
இந்த நேரத்தில் அவர்கள் வாழ்வின் இரகசியம் என கருதும் காயத்திரி மந்திரத்தை அவனது தந்தை, தாயின் முன்னிலையில், ஓதி கற்றுக்கொடுக்கிறார். இது பிரம்மோபதேசம் என வழங்கப்படுகிறது.
இவ்வாறு உபநயனம் செய்விக்கப்பட்ட சிறுவன்  பிரம்மச்சாரி என அழைக்கப்படுகிறான். நாளும் மூன்றுவேளை சந்தியாவந்தனம் என கதிரவனுக்கு அதிகாலை, காலை மற்றும் மாலை நேரங்களில் வழிபாடு செய்து காயத்திரி மந்திரம் செபிக்க வேண்டும் என அறிவுறுத்தப்படுகிறான்.
உபநயன சடங்கு இல்லாதவர்கள் பன்டைய காலத்தில் குருகுலத்தில் கல்வி பயில இயலாது.
மனுச்சட்ட ஆட்சி முறையின் சாதிய வெளிப்பாடாக இச்சடங்குகளை கருதுவோரும் எதிர்ப்பாரும் உளர்.
வெளி இணைப்புகள்
பகுப்பு:இந்து சமயச் சடங்குகள் பகுப்பு:இந்து சமயம்